Operation Dominic

Operation Dominic I og II var en serie på 105 prøvesprengninger av atomvåpen, utført av USA i 1962. De som ble utført ved Pacific Proving Grounds er noen ganger kalt Dominic I, mens de som ble utført ved Nevada Test Site er kjent som Dominic II. Denne testserien var planlagt raskt, for å svare på den sovjetiske gjenopptagelse av prøvesprengninger etter testmoratoriumet fra 1958–1961. De fleste av testene ble utført ved bomber i fritt fall, sluppet fra B-52 bombefly. Tjue av disse testene var for å teste nye våpenteknologier; og mange tester for å teste stabiliteten til eksisterende våpen. Raketten Thor-raketten ble også brukt for å frakte stridshoder nesten opp til verdensrommet for å utføre tester med kjernefysisk eksplosjon i stor høyde; disse testene ble samlet kalt Operation Fishbowl.

Operation Dominic ble gjennomført i en periode under den kalde krigen hvor spenningsforholdet mellom USA og Sovjetunionen var høyt, etter som det ikke var lenge siden den såkalte invasjonen i Grisebukta på Cuba. Nikita Khrusjtsjov kunngjorde slutten på et treårig moratorium av atomprøvesprengninger den 30. august 1961, og sovjetiske prøvesprengninger ble gjenopptatt den 1. september, hvor de gjennomførte en rekke tester, inklusiv Tsar Bomba. President John F. Kennedy svarte med å godkjenne Operation Dominic. Det var det største atomprøvesprengningsprogrammet noensinne gjennomført av USA, og den siste atmosfæriske testserien utført av USA, ettersom den delvise prøvestansavtalen ble undertegnet i Moskva året etter.

Bluestone var ganske lik prøvesprengningene Swanee og Arkansas, men Bluestone var den mest suksessfulle av dem. Atomsoppen fra Bluestone steg til over 17 000 meter.

Individuelle tester

Referanser

Eksterne lenker 
 Operation Dominic hos Cary Sublette's NuclearWeaponArchive.org
 Mer informasjon om USAs tester

Dominic